Teistele aga oleks vaja piltide mõistmiseks lisaseletusi, mida raamatus paraku pole. Sellepärast siinkohal paar lühikest. Esimene Hirvepargi miiting (lk 33 - 40) oli mitmeti väga eripärane. Sellest osavõtjate tuumik sõitis ükshaaval või väikeste tuttavarühmadena kokku igalt  poolt üle Eesti (teade miitingu korraldamisest levis eestikeelsete välisraadiosaadete kaudu), enamasti üksteist veel ei tuntud. Miitingu teise eripärana olid väga paljud osavõtjad (nagu olen kuulnud nende juttudest tagantjärele) ennast rõivastanud ja varustanud kinnipidamise võimalust silmas pidades: paksem pesu, tugevamad, kuid hinnalt odavamad riided, suitsumehed olid põhjalikult peitnud nii tubakat kui tikke jne.